ระเบียบกรมการจัดหางานระเบียบกรมการจัดหางานว่าด้วยการจัดส่งคนหางานเพื่อไปทำงานในต่างประเทศโดยกรมการจัดหางานตามมาตรา๕๐ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘พ.ศ. ๒๕๔๖ เพื่อให้การจัดส่งคนหางานไปทำงานในต่างประเทศโดยกรมการจัดหางานตามมาตรา๕๐ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ เป็นไปด้วยความเรียบร้อย เหมาะสม บริสุทธิ์ ยุติธรรมและสามารถตรวจสอบได้ อาศัยอำนาจตามความในมาตรา ๓๒แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดยพระราชบัญญัติระเบียบบริหารแผ่นดิน (ฉบับที่ ๕) พ.ศ. ๒๕๔๕ อธิบดีกรมการจัดหางานจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการจัดหางานว่าด้วยการจัดส่งคนหางานเพื่อไปทำงานในต่างประเทศโดยกรมการจัดหางานตามมาตรา ๕๐แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ พ.ศ. ๒๕๔๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกรมการจัดหางานว่าด้วยการจัดหาลูกจ้างและจัดส่งลูกจ้างเพื่อไปทำงานในต่างประเทศโดยกรมการจัดหางานตามมาตา๕๐ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ พ.ศ. ๒๕๔๑ ลงวันที่ ๒๗สิงหาคม พ.ศ. ๒๕๔๑ข้อ ๔นายจ้างหรือตัวแทนนายจ้างในต่างประเทศรายใดประสงค์จะให้กรมการจัดหางานจัดหาคนหางานในประเทศไทยเพื่อไปทำงานในต่างประเทศให้ยื่นคำร้องขอเป็นหนังสือต่อกรมการจัดหางานหรือสำนักงานแรงงานไทยที่ประจำอยู่ในประเทศภูมิลำเนาของนายจ้างกรณีที่ไม่มีสำนักงานแรงงานไทยดังกล่าวให้ยื่นต่อสถานทูตไทยหรือสถานกงสุลไทยประจำประเทศนั้นพร้อมเอกสารหลักฐานดังต่อไปนี้(๑) หนังสือมอบอำนาจให้กรมการจัดหางานเป็นตัวแทนในการจัดส่งคนหางานเพื่อไปทำงานในต่างประเทศ(๒) หนังสือแสดงความต้องการจ้างคนหางานทำงานในตำแหน่งต่างๆ และจำนวนที่ต้องการจ้าง เงื่อนไขการจ้าง โดยต้องระบุตำแหน่งงานประเภทหรือลักษณะของงาน อัตราค่าจ้าง ชั่วโมงการทำงาน ระยะเวลาการจ้างและสวัสดิการอื่น ๆ ที่ลูกจ้างจะได้รับ(๓) หนังสือรับรองการจดทะเบียนนิติบุคคลของนายจ้าง(ถ้ามี)(๔) สัญญาจ้างที่มีรายละเอียดเกี่ยวกับสภาพการจ้างตาม(๒)(๕) เอกสารราชการของประเทศนายจ้างที่อนุญาตให้จ้างแรงงานต่างชาติและอนุญาตให้เข้าไปทำงานในประเทศนั้นๆ ได้ทั้งนี้เอกสารดังกล่าวข้างต้นต้องได้รับการรับรองความถูกต้องจากหน่วยงานของรัฐบาลนั้นหรือสำนักงานแรงงานไทย หรือสถานทูตไทยหรือสถานกงสุลไทยประจำประเทศนั้นข้อ ๕การพิจารณาคำร้องขอตามข้อ ๔ ในกรณีที่สัญญาจ้างไม่เหมาะสมให้กรมการจัดหางานเจรจาทำความตกลงกับผู้ยื่นคำร้องขอเพื่อกำหนดข้อสัญญาให้เหมาะสมยิ่งขึ้นและให้กรมการจัดหางานแจ้งผลการพิจารณาให้ผู้ยื่นคำร้องขอทราบภายใน ๑๕ วันนับแต่วันที่ได้รับคำร้องขอข้อ ๖การรับสมัครคนหางานให้คัดเลือกจากศูนย์ทะเบียนคนหางานไปทำงานต่างประเทศก่อนหากคนหางานในศูนย์ทะเบียนคนหางานไปทำงานต่างประเทศมีไม่เพียงพอกับการคัดเลือกของนายจ้างให้ขอความเห็นชอบจากอธิบดีในการประกาศรับสมัครและคัดเลือกคนหางานโดยให้ศูนย์จัดส่งแรงงานไทยไปทำงานต่างประเทศ โดยรัฐปิดประกาศไว้ ณสำนักงานบริหารแรงงานไทยไปต่างประเทศ สำนักจัดหางานกรุงเทพทุกพื้นที่สำนักงานจัดหางานจังหวัดทุกจังหวัด ประกอบด้วยสาระสำคัญดังนี้(๑) รายละเอียดของนายจ้างและประเทศที่จะจัดส่งไปทำงาน(๒) ตำแหน่งจำนวนลูกจ้างที่นายจ้างในต่างประเทศต้องการ และระยะเวลาการจ้างงาน(๓) คุณสมบัติ ความรู้ความสามารถของลูกจ้างที่มีสิทธิสมัคร(๔) เอกสารหลักฐานประกอบการยื่นสมัคร(๕) สถานที่ติดต่อขอรับใบสมัครและยื่นใบสมัคร วันเวลาเปิด-ปิดรับสมัคร(๖) วัน เวลา สถานที่ที่จะทำการคัดเลือก การทดสอบฝีมือและการประกาศผล(๗) กำหนดวันเดินทางไปทำงานต่างประเทศ(๘) เงื่อนไขอื่น ๆประกาศรับสมัครและคัดเลือกคนหางานตามวรรคหนึ่งจะประชาสัมพันธ์ผ่านทางสื่อสารมวลชนต่างๆ ก็ได้ และส่งประกาศให้ศูนย์ทะเบียนคนหางานไปทำงานต่างประเทศและสำนักงานบริหารแรงงานไทยไปต่างประเทศโดยเร็วในกรณีคนหางานที่เคยทำงานกับนายจ้างเดิมในต่างประเทศแล้วและนายจ้างแจ้งความประสงค์พร้อมหลักฐานเป็นหนังสือต้องการที่จะรับคนหางานเดิมกลับไปทำงานในต่างประเทศมิให้นำความในข้อ ๖ วรรคหนึ่งและวรรคสองมาใช้บังคับแต่ต้องได้รับความเห็นชอบจากอธิบดีในกรณีนายจ้างในต่างประเทศมีความประสงค์จะคัดเลือกคนหางานในประเทศไทยให้คัดเลือกคนหางานจากศูนย์ทะเบียนคนหางานไปทำงานต่างประเทศและห้ามเรียกเก็บค่าบริการยกเว้นค่าใช้จ่ายตามกฎหมายไทยหรือกฎหมายต่างประเทศเท่านั้นข้อ ๗ในการรับสมัครทั่วไปให้ผู้สมัครยื่นใบสมัครพร้อมเอกสารหลักฐานตามที่กำหนดด้วยตนเองณสำนักงานบริหารแรงงานไทยไปต่างประเทศหรือสำนักงานจัดหางานทุกจังหวัดภายในวันและเวลาก่อนปิดรับสมัครหากพ้นกำหนดจะไม่รับใบสมัครไว้พิจารณาและให้เจ้าหน้าที่ตรวจสอบเอกสารหลักฐานหากพบว่าผู้สมัครรายใดขาดคุณสมบัติหรือส่งเอกสารหลักฐานใดไม่ครบถ้วนให้ถือว่าผู้นั้นเป็นผู้ขาดคุณสมบัติและให้แจ้งผลการพิจารณาพร้อมเหตุผลให้ผู้สมัครทราบข้อ๘ให้กรมการจัดหางานแต่งตั้งคณะกรรมการคัดเลือกคนหางานคณะหนึ่งมีอำนาจหน้าที่ ดังต่อไปนี้(๑) กำหนดหลักเกณฑ์ เงื่อนไข วิธีการควบคุม กำกับดูแลการคัดเลือกและการทดสอบฝีมือคนหางานในแต่ละครั้งให้เหมาะสมเพื่อให้เป็นไปด้วยความเรียบร้อยบริสุทธิ์และยุติธรรม(๒) พิจารณาคัดเลือกคนหางานเพื่อไปทำงานในต่างประเทศโดยคำนึงถึงความรู้ความสามารถในการทำงาน ประสบการณ์ในการทำงานความสมบูรณ์ของสุขภาพ ร่างกาย บุคลิกภาพ ตลอดจนความเหมาะสมอื่น ๆข้อ ๙ในกรณีต้องมีการทดสอบฝีมือแรงงานหรือนายจ้างต้องการให้มีการทดสอบฝีมือให้ส่งผู้สมัครเข้ารับการทดสอบฝีมือแรงงานณ สถาบันพัฒนาฝีมือแรงงานหรือศูนย์ทดสอบฝีมือแรงงานที่ได้รับอนุญาตหรือได้รับความเห็นชอบจากกรมพัฒนาฝีมือแรงงานการเลือกใช้สถานที่ใดตามความข้างต้นให้เป็นไปตามที่อธิบดีหรือผู้ที่อธิบดีมอบหมายเห็นสมควรให้นายจ้างเป็นผู้รับผิดชอบออกค่าใช้จ่ายในการทดสอบฝีมือและในการจัดยานพาหนะให้แก่ผู้สมัครไปยังสถานที่ทดสอบฝีมือหากนายจ้างไม่ยินยอมให้ผู้สมัครเป็นผู้รับผิดชอบค่าใช้จ่ายทั้งหมดข้อ ๑๐ให้กรมการจัดหางานประกาศบัญชีรายชื่อคนหางานที่ผ่านการคัดเลือกตัวจริงและตัวสำรองตามที่คณะกรรมการคัดเลือกคนหางานเสนอโดยเรียงลำดับรายชื่อคนหางานที่ได้รับการคัดเลือกตามหลักเกณฑ์ที่คณะกรรมการคัดเลือกคนหางานกำหนดข้อ ๑๑การจัดส่งผู้ที่ผ่านการคัดเลือกไปทำงานต่างประเทศให้จัดส่งตามลำดับที่ในบัญชีรายชื่อผู้ที่ผ่านการคัดเลือกในตำแหน่งที่นายจ้างมีความประสงค์ให้จัดส่งกรณีผู้ที่สละสิทธิ์หรือไม่สามารถจะเดินทางไปทำงานต่างประเทศได้ให้พิจารณาจัดส่งคนหางานจากบัญชีรายชื่อในลำดับถัดไปข้อ ๑๒ผู้ผ่านการคัดเลือกที่อยู่ในลำดับที่นายจ้างหรือตัวแทนนายจ้างเลือกให้ไปทำงานจะต้องมารายงานตัวตามกำหนดพร้อมทั้งเอกสารหลักฐานที่จะใช้ประกอบการเดินทางไปทำงานต่างประเทศ ได้แก่หนังสือเดินทาง หนังสือรับรองการตรวจสุขภาพ สำเนาทะเบียนบ้านสำเนาบัตรประจำตัวประชาชน รูปถ่าย ใบรับรองฝีมือ รวม ๕ ชุดเพื่อเจ้าหน้าที่จะดำเนินการขอวีซ่าให้ค่าใช้จ่ายที่เกิดขึ้นตามวรรคหนึ่งหรือค่าใช้จ่ายอื่น ๆที่จำเป็นในการเดินทางไปทำงานต่างประเทศ เช่น ค่าตั๋วเครื่องบินค่าธรรมเนียมสนามบิน หรือค่าใช้จ่ายในการดูแลอำนวยความสะดวกและแก้ไขปัญหาในต่างประเทศตามเงื่อนไขที่นายจ้างหรือตัวแทนนายจ้างตกลงกับกรมการจัดหางานซึ่งคนหางานได้รับทราบล่วงหน้าแล้วก่อนเดินทางไปทำงานในต่างประเทศหรือค่าใช้จ่ายดังกล่าวตามกฎหมายประเทศนั้น ๆให้คนหางานเป็นผู้รับผิดชอบโดยคำนึงถึงประโยชน์และความเป็นธรรมแก่คนหางานเป็นสำคัญบริการจัดหาคนหางานให้นายจ้างในต่างประเทศโดยกรมการจัดหางานตามระเบียบนี้เป็นบริการของรัฐซึ่งผู้ใช้บริการทั้งนายจ้างหรือตัวแทนนายจ้างและคนหางานที่ประสงค์จะใช้บริการของรัฐไม่ต้องเสียค่าบริการนอกจากค่าใช้จ่ายตามที่กล่าวข้างต้นทุกครั้งที่เจ้าหน้าที่กรมการจัดหางานรับเงินค่าใช้จ่ายจากคนหางานให้ออกใบรับเงินตามแบบท้ายระเบียบนี้ข้อ ๑๓ให้กรมการจัดหางานจัดให้นายจ้างเป็นผู้ส่งเงินเข้ากองทุนเพื่อช่วยเหลือคนหางานไปทำงานในต่างประเทศตามอัตราที่กฎหมายกำหนดถ้าไม่อาจจัดให้นายจ้างส่งเงินเข้ากองทุนได้และคนหางานแสดงความประสงค์ที่จะไปทำงานในต่างประเทศโดยยินยอมส่งเงินเข้ากองทุนให้อธิบดีมีอำนาจเรียกเก็บเงินจากคนหางานเพื่อส่งเข้ากองทุนได้ข้อ ๑๔ ก่อนเดินทางไปทำงานในต่างประเทศคนหางานที่ผ่านการคัดเลือกที่จะไปทำงานทุกคนจะต้องเข้ารับการอบรมเกี่ยวกับกฎหมายสภาพการจ้างขนบธรรมเนียมประเพณีของประเทศนายจ้างที่กรมจัดหางานจัดให้โดยไม่เสียค่าใช้จ่ายใด ๆข้อ ๑๕หากอธิบดีพิจารณาแล้วเห็นว่าเพื่อประโยชน์ของคนหางานและเพื่อให้การจัดส่งคนหางานสำเร็จตามคำร้องขอเป็นหนังสือของคนหางานและนายจ้างในต่างประเทศอธิบดีอาจประกาศเชิญชวนให้บริษัทจัดหางานยื่นคำเสนอตามที่กรมการจัดหางานกำหนดและคัดเลือกมอบหมายให้บริษัทจัดหางานใดซึ่งพิจารณาแล้วเห็นว่ายื่นคำเสนอเหมาะสมที่สุดเป็นผู้ดำเนินการจัดส่งแทนกรมการจัดหางานก็ได้แต่การดำเนินการนั้นต้องประหยัดกว่ารวดเร็วกว่าและเสียค่าใช้จ่ายตามกฎหมายไทยและกฎหมายต่างประเทศนั้น ๆและห้ามบริษัทจัดหางานนั้น ๆ โอนงานจัดส่งคนหางานให้แก่ผู้อื่นข้อ ๑๖ให้หัวหน้าศูนย์จัดส่งแรงงานไทยไปทำงานต่างประเทศโดยรัฐรายงานผลการดำเนินการที่อยู่ในความรับผิดชอบโดยเฉพาะเรื่องการรับสมัครคนหางาน การคัดเลือก การทดสอบฝีมือบัญชีรายชื่อผู้ที่ผ่านการคัดเลือก บัญชีผู้ที่ได้รับการจัดส่งไปแล้วและบัญชีที่รอการจัดส่งให้อธิบดีทราบเป็นประจำทุกเดือนและให้กรมการจัดหางานรายงานปลัดกระทรวงแรงงานทราบด้วยข้อ ๑๗ในกรณีที่มีปัญหาการปฏิบัติตามระเบียบนี้ หรือกรณีจำเป็นเร่งด่วนให้อธิบดีกรมการจัดหางานเป็นผู้มีอำนาจวินิจฉัย และสั่งการตามที่เห็นสมควรคำวินิจฉัยของอธิบดีให้ถือเป็นที่สุดแล้วรายงานให้ปลัดกระทรวงแรงงานทราบด้วยประกาศ ณ วันที่ ๑๗มกราคม พ.ศ. ๒๕๔๖นคร ศิลปอาชาอธิบดีกรมการจัดหางาน[เอกสารแนบท้าย]๑.ใบรับเงิน(ดูข้อมูลจากภาพกฎหมาย)ศุภสรณ์/อภิสิทธิ์/จัดทำโชติกานต์/ปรับปรุง๒ มิถุนายน ๒๕๖๐[๑] ราชกิจจานุเบกษาเล่ม ๑๒๐/ตอนพิเศษ ๑๙ ง/หน้า ๒๖/๑๑ กุมภาพันธ์ ๒๕๔๖